CELEX: 62022CN0183
Language: ro
Date: 2022-03-10 00:00:00
Title: Cauza C-183/22: Cerere de decizie preliminară introdusă de Conseil d'État (Franța) la 10 martie 2022 – Saint-Louis Sucre/Premier ministre, Ministre de l’Agriculture et de l’Alimentation, SICA des betteraviers d’Etrepagny

30.5.2022   
            
            
               RO
            
            
               Jurnalul Oficial al Uniunii Europene
            
            
               C 213/30
            
         
      Cerere de decizie preliminară introdusă de Conseil d'État (Franța) la 10 martie 2022 – Saint-Louis Sucre/Premier ministre, Ministre de l’Agriculture et de l’Alimentation, SICA des betteraviers d’Etrepagny
      (Cauza C-183/22)
      (2022/C 213/41)
      Limba de procedură: franceza
      
         Instanța de trimitere
      
      Conseil d'État
      
         Părțile din procedura principală
      
      
         Reclamantă: Saint-Louis Sucre
      
         Pârâți: Premier ministre, Ministre de l’Agriculture et de l’Alimentation, SICA des betteraviers d’Etrepagny
      
         Întrebările preliminare
      
      
                  1)
               
               
                  Regula enunțată la litera (b) a alineatului (1) al articolului 153 din Regulamentului (UE) nr. 1308/2013 din 17 decembrie 2013 (1), potrivit căreia statutul unei organizații de producători impune membrilor săi „să aparțină unei singure organizații de producători pentru un anumit produs al producătorului”, trebuie interpretată în sensul că este valabilă numai pentru membrii producători?
               
            
                  2)
               
               
                  Pentru a asigura respectarea principiului prevăzut la litera (c) a alineatului (2) al articolului 153 din Regulamentul (UE) nr. 1308/2013, potrivit căruia producătorii membri ai unei organizații de producători trebuie să exercite un control democratic asupra organizației și a deciziilor sale:
                  
                              —
                           
                           
                              pentru a aprecia independența membrilor organizației trebuie să se țină seama exclusiv de deținerea capitalului lor de aceeași persoană fizică sau juridică sau și de alte legături precum, pentru membrii care nu sunt producători, afilierea la aceeași confederație sindicală, sau, pentru membrii producători, exercitarea responsabilităților de conducere în cadrul unei asemenea confederații?
                           
                        
                              —
                           
                           
                              pentru a concluziona că membrii producători exercită un control real asupra organizației, este suficient ca aceștia să dețină majoritatea voturilor sau trebuie să se examineze dacă, având în vedere repartizarea voturilor între membrii cu adevărat independenți, procentul de voturi deținute de unul sau de mai mulți membri care nu sunt producători le oferă acestora posibilitatea, chiar și fără majoritate, să controleze deciziile luate de organizație?
                           
                        
            
         (1)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO 2013, L 347, p. 671).